Εθνική Κληρονομιά (Ισπανία)

Η **Εθνική Κληρονομιά** (ισπανικά: *Patrimonio Nacional*) είναι ένας δημόσιος οργανισμός της Ισπανίας, ο οποίος έχει ως αποστολή την φροντίδα και την συντήρηση των υλικών και πολιτιστικών στοιχείων που συνδέονται ιστορικά με το Στέμμα της Ισπανίας. Υπάγεται στην Προεδρία της Κυβέρνησης, μέσω του Υπουργείου Προεδρίας, Δικαιοσύνης και Σχέσεων με το Κοινοβούλιο, και διαθέτει ένα Διοικητικό Συμβούλιο.

Στην ακίνητη και κινητή περιουσία που διαχειρίζεται η Εθνική Κληρονομιά περιλαμβάνονται παλάτια, πάρκα, κήποι, μοναστήρια, τεχνουργήματα διαφόρων ειδών (έπιπλα, χρυσαφικά, πορσελάνες, ρολόγια κ.ά.), καθώς και πίνακες μεγάλων ζωγράφων όπως οι Γκόγια, Βελάθκεθ, Τιτσιάνο, Ελ Γκρέκο, Μενγκς και Νταλί. Αυτά τα περιουσιακά στοιχεία ανήκουνκαθ΄ ολοκληρίαν στο κράτος· τόσο η συντήρησή τους όσο και οι μισθοί του προσωπικού που εργάζεται σε αυτά βαρύνουν τον κρατικό προϋπολογισμό. Η βασιλική οικογένεια μπορεί να χρησιμοποιεί τα ακίνητα της Εθνικής Κληρονομιάς ως κατοικία ή για κρατικές εκδηλώσεις και επίσημες τελετές.

Συστάθηκε το 1865 με την ονομασία *[[Κληρονομιά του Στέμματος]]* και διατηρήθηκε με την ίδια έως το 1931, όταν μετονομάστηκε, κατά τη διάρκεια της Δεύτερης Δημοκρατίας, σε *Κληρονομιά της Δημοκρατίας*. Η Εθνική Κληρονομιά δεν πρέπει να συγχέεται με την λεγόμενη *[[Ιστορική κληρονομιά (Ισπανία)|ιστορική κληρονομιά]]* (που από το 1985 ονομάζεται *ιστορική-καλλιτεχνική*) και που περιλαμβάνει όλη την κληρονομιά της Ισπανίας, η οποία πρέπει να προστατεύεται λόγω της ιστορικής ή καλλιτεχνικής της αξίας. Πρέπει να επισυμανθεί ότι ορισμένες βασιλικές τοποθεσίες δεν βρίσκονται υπό την διαχείριση της Εθνικής Κληρονομιάς, όπως το πάρκο του Ρετίρο (Μαδρίτη).

## Περιουσιακά στοιχεία της Εθνικής Κληρονομιάς
Σύμφωνα με το νόμο περί Εθνικής Κληρονομιάς (του 1982), τα περιουσιακά στοιχεία που διαχειρίζεται η συγκεκριμένη θεσμική οντότητα είναι τα εξής:

### Βασιλικές κατοικίες
* Βασιλικά Ανάκτορα της Μαδρίτης και Πεδίο του Μαυριτανού.
*Βασιλικά Ανάκτορα του Αρανχουέθ και Κήποι του Αρανχουέθ (Αρανχουέθ, Μαδρίτη).
** Έπαυλη του Αγρότη (Αρανχουέθ, Μαδρίτη).
*Βασιλικά Ανάκτορα του Αγίου Λαυρεντίου του Ελ Εσκοριάλ (Μαδρίτη).
** Παλατάκι του Πρίγκιπα (Ελ Εσκοριάλ, Μαδρίτη).
** Παλατάκι του Ινφάντε (Άγιος Λαυρέντιος του Ελ Εσκοριάλ, Μαδρίτη).
**Κτίρια της Βασίλισσας και των Πριγκίπων (Άγιος Λαυρέντιος του Ελ Εσκοριάλ, Μαδρίτη).
*Βασιλικά Ανάκτορα της Λα Γκράνχα ντε Σαν Ιλντεφόνσο, μαζί με τους γύρω χώρους (Σεγόβια).
*Βασιλικά Ανάκτορα του Ριοφρίο, μαζί με τους γύρω χώρους (Σεγόβια).
* Βασιλικά Ανάκτορα του Ελ Πάρδο και το Όρος του Ελ Πάρδο (Μαδρίτη).
** Παλατάκι του Πρίγκιπα (Ελ Πάρδο, Μαδρίτη).
** Εξοχική κατοικία του Ελ Πάρδο (Ελ Πάρδο, Μαδρίτη).
** Ανάκτορα της Λα Θαρθουέλα (Ελ Πάρδο, Μαδρίτη).
* Βασιλικά Ανάκτορα της Λα Αλμουδάινα και κήποι του (Πάλμα, Βαλεαρίδες Νήσοι).
* τα κινητά περιουσιακά στοιχεία που βρίσκονται στα βασιλικά ανάκτορα.
* οι δωρεές που έγιναν στο κράτος μέσω του βασιλιά.

### Υπό βασιλική προστασία
* Μοναστήρι των Βασιλικών Ξυπόλυτων Μοναχών (Μαδρίτη).
* Βασιλικό Μοναστήρι της Ενσάρκωσης (Μαδρίτη).
*Βασιλικό Μοναστήρι της Αγίας Ελισάβετ (Μαδρίτη).
* Βασιλική της Παναγίας της Ατοτσά (Μαδρίτη).
**Πάνθεον των Επιφανών Ανδρών (Μαδρίτη).
*Εκκλησία και Νοσοκομείο του Καλού Συμβάντος (Μαδρίτη).
*Εκκλησία και Κολλέγιο της Παναγίας του Λορέτο (Μαδρίτη).
*Βασιλικό Μοναστήρι του Αγίου Λαυρεντίου του Ελ Εσκοριάλ (Άγιος Λαυρέντιος του Ελ Εσκοριάλ, Μαδρίτη).
*Μοναστήρι της Βασιλικής Παναγίας των Ουέλγας (Μπούργος).
*Καταφύγιο του Βασιλέως (Μπούργος).
*Βασιλικό Μοναστήρι της Αγίας Κλάρας του Τορδεσίγιας (Τορδεσίγιας, Βαγιαδολίδ).
* Βασιλικό Μοναστήρι του Αγίου Πασχάλη (Αρανχουέθ, Μαδρίτη).
* Βασιλικό Κολλέγιο Ευγενών Κορασίδων (Τολέδο).

### Μουσεία που βρίσκονται στις βασιλικές κατοικίες
*Πινακοθήκη των Βασιλικών Συλλογών (Μαδρίτη). - Άνοιξε το 2023.
*Μουσείο Βασιλικών Λεμβών (Αρανχουέθ, Μαδρίτη). - Άνοιξε το 1966.
*Μουσείο Ταπητουργίας (Λα Γκράνχα ντε Σαν Ιλντεφόνσο, Σεγόβια). - Άνοιξε το 1950.
*Μουσείο Κυνηγιού (Ριοφρίο, Σεγόβια). - Άνοιξε το 1965.

### Άλλα ακίνητα που προστέθηκαν μετά το 1982
* Ερημητήριο του Αγίου Αντωνίου της Φλορίδα (Μαδρίτη).
* Κοιλάδα των Πεσόντων (Αββαείο Βενεδικτίνων του Τιμίου Σταυρού) (Μαδρίτη).
*Μοναστήρι του Γιούστε (Κουάκος ντε Γιούστε, Κάθερες).

## Παραπομπές


Κατηγορία:Μοναρχία της Ισπανίας